КР Маалыматтык технологиялар

 жана байланыш мамлекеттик комитетинин

 2019-жылдын «\_\_\_\_\_» \_\_\_\_\_\_\_\_\_\_\_№ буйругу менен бекитилген

**“Түндүк” ведомстволор аралык электрондук**

**өз ара аракеттенүү тутумундагы ведомстволор аралык**

**маалымат алмашуу жөнүндө “Түндүк”**

**ВЭӨТ катышуучуларынын ортосундагы**

**типтүү келишим**

\_\_\_\_\_\_\_\_\_\_ «\_\_»\_\_\_\_\_\_\_\_\_\_\_\_20\_\_ж.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_негизинде иш алпарган \_\_\_\_\_\_\_\_\_\_\_\_\_атынан, бир жагынан, жана \_\_\_\_\_\_\_\_\_\_\_\_\_\_\_\_\_\_\_\_\_\_\_\_экинчи жагынан, Кыргыз Республикасынын электрондук башкаруу жана жеке мүнөздөгү маалымат чөйрөсүндөгү мыйзамдарынын негизинде төмөнкүлөр жөнүндө ушул Келишимди (мындан ары – Келишим) түзүштү:

1. **Келишимдин предмети**

 “Түндүк” ведомстволор аралык электрондук өз ара аракеттенүү тутуму (мындан ары – “Түндүк” ВЭӨТ) аркылуу маалымат алмашуу, ошондой эле Тараптардын ортосунда алардын “Түндүк” ВЭӨТтин жардамы менен кызмат көрсөтүшү жана өз функцияларын аткарышы үчүн электрондук өз ара иштешүүсүн уюштуруу Ушул Келишимдин предмети болуп эсептелинет.

**2. Жалпы жоболор**

2.1. Ушул Келишим Тараптардын Кыргыз Республикасынын мыйзамдарында аныкталган ыйгарым укуктарынын алкагында Тараптардын ортосундагы маалымат берүү, файлдардын түзүмү жана маалымат алмашуунун регламенти жаатында иштешүүсү боюнча жалпы талаптарды аныктайт.

2.2. Ушул Келишимди аткаруунун жүрүшүндө Тараптар уюштуруучулук жана техникалык маселелерди ыкчам чечүү максатында электрондук почтаны жана/же байланыш телефондорун пайдаланышат. Алмашуу тартиби ушул Келишимдин ажырагыс бөлүгү болгон 1-тиркеме менен аныкталат.

**3. Тараптардын ортосундагы маалымат алмашуу**

 3.1. Ушул Келишимдин толук жана өз убагында аткарылышын камсыздоо, ошондой эле ведомстволор аралык өз ара маалымат алмашууну жүзөгө ашыруу максатында Тараптар ишмердигин Кыргыз Республикасынын жекече мүнөздөгү маалыматтар, электрондук башкаруу жана мамлекеттик, муниципалдык кызмат көрсөтүүлөр чөйрөсүндөгү мыйзамдарына ылайык жүзөгө ашырышат.

3.2. Тараптардын бири маалыматтык алмашуунун натыйжасында алынган маалыматтын дал келбестигин аныктаган учурда, мындай маалыматтарды аныктаган Тарап экинчи Тарапка бул туурасында электрондук почтага кабар жөнөтүү аркылуу токтоосуз кабарлайт.

Кабар алган Тарап аныкталган дал келбестиктер кандай мөөнөттө четтетиле тургандыгын кабар келген күнү эле маалымдайт.

3.3. Тараптар өткөрүлүп берилип жаткан маалыматтын купуялуулук режимин жана анын корголушун Кыргыз Республикасынын маалыматты коргоо чөйрөсүндөгү жана жекече мүнөздөгү маалымат чөйрөсүндөгү мыйзамдарына ылайык камсыздашат.

3.4. Алынган маалыматты үчүнчү жака өткөрүп берүүгө жол берилбейт.

3.5. Ушул Келишимдин алкагында алынган маалыматтар кызматтык максатта гана пайдаланылууга тийиш.

3.6. Тараптар ведомстволор аралык маалымат алмашуу үчүн жооптуу болгон ыйгарым укуктуу адамдарды өз алдынча аныкташат жана алардын байланышуу маалыматтарын көрсөтүшөт.

3.7. Тараптардын техникалык иштешүүсү Кыргыз Республикасынын Маалыматтык технологиялар жана байланыш мамлекеттик комитетине караштуу “Электрондук иштешүү борбору” Мамлекеттик ишканасынын 2019-жылдын 1-мартындагы №2-а “Түндүк” ведомстволор аралык электрондук иштешүү тутумуна катышуучулардын ишине карата техникалык талаптарды бекитүү жөнүндө” буйругуна жана 1-тиркемеге ылайык жүзөгө ашырылат.

**4. Тараптардын милдеттенмелери**

4.1. Келишим Тараптардын Кыргыз Республикасынын мыйзамдарында аныкталган ыйгарым укуктардын алкагында маалымат берүү жана файлдардын түзүмү жаатындагы иштешүүсү боюнча жалпы талаптарды аныктайт.

 4.2. Тараптар автоматташтырылган тутумдардын ортосундагы маалымат алмашууну 1-тиркемеге ылайык жүргүзүшөт.

 4.3. Тараптардын ортосундагы маалыматтык иштешүүнү уюштуруу тартиби 1-тиркемеге ылайык аныкталат.

4.4. Ушул Келишимди аткаруунун жүрүшүндө Тараптар төмөнкүлөргө милдеттенет:

- Экинчи Тараптын маалыматтык тутумун кошумча оңдоп-түзөөгө алып келиши мүмкүн болгон ведомстволук маалымат тутумунун түзүмүндө же режиминде боло турган өзгөртүүлөр жөнүндө 30 (отуз) жумушчу күндөн кеч эмес убакытта маалымдоо;

- Берилип жаткан маалыматтын купуялуулук режимин жана аны коргоону Кыргыз Республикасынын маалыматты коргоо чөйрөсүндөгү жана жекече мүнөздөгү маалымат чөйрөсүндөгү мыйзамдарга ылайык камсыздоо;

- Кыргыз Республикасынын электрондук башкаруу жана жекече мүнөздөгү маалымат жаатындагы мыйзамдарынын талаптары катуу сакталышын камсыздоо.

4.5. Тараптар өз сервистери менен коопсуздук серверлери 24/7 режиминде (күнү-түнү, жумасына 7 күн) иштеп турушун камсыздашат. Тараптардын сервистери менен коопсуздук серверлеринин иши үзгүлтүккө учураганда же жабдууларга байланышкан жана алардын ишине таасир эте ала турган техникалык иштерди аткарганда Тараптар мындай үзгүлтүккө учуроо же жүргүзүлүп жаткан иштер жөнүндө токтоосуз түрдө бири-бирине кабарлап, аталган жагдайларды, ошондой эле сервистерди оптимизациялоо жана жакшыртуу боюнча техникалык иштер аткарылган учурларды өз интернет-сайттарында чагылдырышат.

4.5. Тараптар Кыргыз Республикасынын Өкмөтүнүн 2018-жылдын 11-апрелиндеги №200 токтому менен бекитилген “Түндүк” ВЭӨТтөгү маалыматтык тутумдардын өз ара акеттенүүсү боюнча талаптарды, ошондой эле Кыргыз Республикасынын Өкмөтүнүн 2017-жылдын 21-ноябрындагы №762 токтому менен бекитилген Мамлекеттик маалыматтык тутумдарынын маалымат базаларында камтылган маалыматты коргоого талаптарды, анын ичинде өз маалымат тутумдарынын киберкоопсуздугун жана кызматкерлердин аларга жетүүсүн регламенттөөнү камсыздоо жаатында аткарышат.

1. **Тараптардын жоопкерчилиги**

5.1. Тараптар бул Келишим боюнча өздөрүнө алган милдеттенмелерди аткарбагандыгы же тийиштүү деңгээлде аткарбагандыгы үчүн Кыргыз Республикасынын мыйзамдарына ылайык жоопкерчилик тартышат.

5.2. Тараптар электрондук документтерде камтылган маалыматтын толуктугу жана аныктыгы үчүн жоопкерчиликтүү болот.

5.3. Тийиштүү маалымат аларга кызматтык абалынан улам маалым болгон Тараптардын кызматкерлери алынган маалыматтын купуялуулугун сактоо, аны ачыктабоо, ошондой эле маалыматты башкача мыйзамсыз пайдаланууну болтурбоо боюнча өздөрүнө милдеттенме алат.

5.4. Тараптардын кызматкерлери купуялуулукту сактоо, алынган маалыматты ачыктабоо, ошондой эле маалыматты башкача мыйзамсыз пайдаланууну болтурбоо боюнча өз милдеттенмелерин аткарбаган же тийиштүү деңгээлде аткарбаган учурларда Кыргыз Республикасынын мыйзамдарына шайкеш тартиптик жоопкерчилик тартат.

**6-берене. Каршы тура алгыс күчү бар жагдайлар (форс-мажор)**

6.1. Милдеттенмелерин аткарбоо Тараптардын көзөмөлүндө болбогон, Келишим түзүлгөндөн кийин жаралган каршы тура алгыс (форс-мажордук) мүнөздөгү жагдайлардын түздөн-түз натыйжасы болгон учурларда Тараптардын бири да өз милдеттенмелерин толук же жарым-жартылай аткарбагандыгы үчүн жоопкерчилик тартпайт.

6.2. Келишим боюнча форс-мажордук жагдайлар болуп: аскерий иш-аракеттер, иш таштоолор, өрт, суу ташкындары, жер титирөөлөр жана башка табигый кырсыктар, ошондой эле байланыш линиялары менен түйүндөрүндөгү, электр энергиясы менен камсыздоодогу үзгүлтүккө учуроолор жана башка Тараптардын эркине баш ийбеген жагдайлар эсептелинет.

 6.3. Мындай жагдайлар орун алган мезгилде тараптардын бардык милдеттенмелери өз милдеттенмелерин аткара албай калган Тарап форс-мажор жагдайлар жаралган учурдан тартып 3 күндүн ичинде каалагандай жеткиликтүү жана жазып белгилеп койсо боло турган формада берген кабарынын негизинде убактылуу токтотулушу мүмкүн.

1. **Келишимди аткаруу**

7.1. Ушул Келишимди аткаруунун жүрүшүндө Тараптардын ортосунда жаралган бардык талаш-тартыштар менен пикир келишпестиктер сүйлөшүү жолу менен чечилет, ал эми Тараптар бир пикирге келе албаган учурда талаш-тартыштар Кыргыз Республикасынын колдонуудагы мыйзамдарына ылайык сот тартибинде чечиле турган болот.

7.2. Тигил же бул маалыматка жетүү, жекече мүнөздөгү маалыматтарды коргоонун усулдугу жана техникасы боюнча талаштуу маселелер Кыргыз Республикасынын жекече мүнөздөгү маалымат чөйрөсүндөгү жана маалыматты коргоо чөйрөсүндөгү мыйзамдарына ылайык чечилет.

7.3. Ушул Келишимдин Тараптардын алар катышуучусу болгон башка эки тараптуу жана көп тараптуу келишимдер боюнча укуктары менен милдеттенмелерине тиешеси жок болуп саналат.

7.4. Пайда болгон талаш-тартыш боюнча чечим кабыл алынганга чейин каалаган Тарап маалымат алмашууну убактылуу токтото турса болот. Мындай учурда маалымат алмашууну убактылуу токтоткон Тарап экинчи тарапка бул туурасында токтотконго чейинки үч жумушчу күндөн кеч эмес убакытта кабарлайт.

**8. Корутунду жоболор**

8.1. Ушул Келишимге киргизилген каалагандай өзгөртүүлөр менен толуктоолор жазуу жүзүндө таризделип, аларга Тараптардын ыйгарым укуктуу өкүлдөрү кол койгон учурда гана күчкө ээ болуп саналат.

8.2. Ушул Келишимдеги Тарапты кайра уюштуруу, жоюу, аталышын өзгөртүү жөнүндө чечим кабыл алынган учурда ушул Тарап бул туурасында экинчи Тарапка 30 (отуз) календарлык күндөн кеч эмес убакытта кабарлайт. Кайра уюштуруу же жоюлуу учурунда мындай чечим кабыл алган Тарап берки Тарапка укуктук мураскору жөнүндө кабарлап, Кыргыз Республикасынын жарандык мыйзамдарына ылайык укуктук мураскоруна укуктар менен милдеттенмелерди өткөрүп берүү боюнча белгилүү бир иш-аракеттерди жасайт.

8.3. Ушул Келишимди өзгөртүү зарылдыгы Тараптар тарабынан жазуу жүзүндө Ушул Келишимге Кошумча келишим түрүндө аткарылат.

8.4. Тараптардын бардык өз ара каржылык милдеттенмелери ушул Келишимдин тиркемелери менен таризделет жана анын ажырагыс бөлүгү болуп саналышат.

8.3. Ушул Келишим бирдей юридикалык күчкө ээ болгон эки нускада түзүлдү, Тараптардын ар бири үчүн бирден нуска берилет.

1. **Тараптардын реквизиттери**

“Түндүк” ведомстволор аралык электрондук иштешүү тутумундагы ведомстволор аралык маалымат алмашуу жөнүндө “Түндүк” ВЭӨТ катышуучуларынын ортосундагы типтүү SLA-келишимге 1-Тиркеме

**Маалымат алмашуу үчүн техникалык шарттар**

(Тараптар эркин формада толтурушат)